Държавен вестник, бр. 86, 2000 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  86
Чл. 11. (1) Специалните формуляри за по-
ръчки се попълват четливо, без поправки и
допълнения, като неизползваните редове се
зачертават.
(2) В случаите на допусната грешка при по-
пълването специалният формуляр се анулира.
(3) Специалните формуляри се съхраняват
за срок две години.
Чл. 12. Поръчките по телефона или чрез
електронни средства се потвърждават с поръч-
ки чрез специален формуляр не по-късно от 5
работни дни от извършването им.
Чл. 13. (1) Министерството на здравеопазва-
нето организира и контролира отпечатването и
разпределянето на специалните формуляри за
поръчка на лекарствени продукти, съдържащи
наркотични вещества.
(2) Отпечатаните специални формуляри се
предоставят от производителя им на районни-
те центрове по здравеопазване в количества по
предварително направена заявка.
(3) Търговците на едро и аптеките закупуват
специалните формуляри от районните центро-
ве по здравеопазване.
(4) Покупката на формулярите се регистри-
ра в дневник, в който се отразяват следните
данни:
1. пореден номер и дата на продажбата;
2. име, седалище и адрес на купувача;
3. серия и номер на формуляра.
Г л а в а  ч е т в ъ р т а
ДОКУМЕНТИ, СВЪРЗАНИ С ОТЧЕТНОСТТА
Чл. 14. (1) Тримесечните и годишните ба-
ланси за получените, изразходваните и налич-
ните в началото и в края на периода количества
наркотични вещества и техните препарати се
съставят по образец съгласно приложения № 2
и 3 съответно след извършване на инвентариза-
ция на наличните количества наркотични ве-
щества, лекарствени продукти или незавърше-
на продукция, съдържащи наркотични вещест-
ва, и съпоставяне с наличните количества от
предшестващата инвентаризация, получените
и изразходвани количества наркотични вещест-
ва и техните лекарствени продукти.
(2) Изготвените баланси се представят на
инспекторите по наркотичните вещества при
проверка.
Чл. 15. (1) При установяване на несъответ-
ствие на резултатите от съставения баланс и
инвентаризацията загубите се отразяват в спе-
циалния регистър и се уведомяват инспектори-
те по наркотичните вещества, които съставят
протокол за това.
(2) При констатиране на нарушения кон-
тролните органи по ал. 1 съставят актове за ус-
тановяване на административно нарушение по
реда на ЗАНН.
Чл. 16. (1) Тримесечните отчети за произве-
дените, преработените, продадените, внесени-
те, изнесените и наличните количества нарко-
тични вещества и техните препарати и обобще-
ният отчет за извършените дейности през из-
миналата календарна година на лицата, полу-
чили лицензия за производство, преработване
и съхраняване на наркотични вещества, се из-
готвят по образец съгласно приложение № 4.
(2) Месечни справки, които лицата по ал. 1
представят в Националната служба по нарко-
тичните вещества при необходимост, се изгот-
вят по същия образец.
Чл. 17. (1) Тримесечните отчети за внесени-
те и изнесените количества наркотични вещест-
ва и техните препарати на лицата, получили
лицензия за търговия на едро, съхраняване, внос
и/или износ на наркотични вещества и техните
препарати, се изготвят по образец съгласно
приложение № 5.
(2) Обобщеният отчет за внесените, изнесе-
ните, закупените в страната, продадените и
наличните количества наркотични вещества и
техните препарати през изминалата календар-
на година на лицата по ал. 1 се изготвя по обра-
зец съгласно приложение № 6.
(3) При необходимост лицата по ал. 1 пред-
ставят на контролните органи допълнителни
справки с данни от специалния регистър.
Чл. 18. (1) Отчетите и балансите се изработ-
ват отделно за веществата от приложение № 2
и приложение № 3 към ЗКНВП и се подписват
от фармацевта по чл. 34 ЗКНВП и от еднолич-
ния търговец или лицето, което управлява и
представлява дружеството.
(2) В случаите, когато през отчетния период
не са извършвани дейностите, за които е изда-
дена лицензия, лицата информират писмено за
това Националната служба по наркотичните
вещества в сроковете, предвидени за отчитане
на тези дейности.
Чл. 19. Аптеките изготвят и представят на
инспекторите по наркотичните вещества отчет
за закупените, продадените и наличните лекар-
ствени продукти, съдържащи наркотични ве-
щества от приложение № 2 към ЗКНВП, по
образец съгласно приложение № 7 в срок до 10
дни след края на всяко тримесечие.
Чл. 20. (1) Инспекторите по наркотичните
вещества обобщават отчетите по чл. 19 по об-
разец съгласно приложение № 8 и ги изпра-
щат в Националната служба по наркотичните
вещества в срок до 20 дни след края на всяко
тримесечие.
(2) При констатиране на нарушения кон-
тролните органи по ал. 1 съставят актове за ус-
тановяване на административно нарушение по
реда на ЗАНН.
Заключителна разпоредба
Параграф единствен. Наредбата се издава
на основание чл. 63, ал. 1 от Закона за контрол
върху наркотичните вещества и прекурсорите и
влиза в сила от деня на обнародването є.
Министър: И. Семерджиев